CELEX: 32009D0622
Language: et
Date: 2009-08-20 00:00:00
Title: 2009/622/ET: Komisjoni otsus, 20. august 2009 , millega kinnitatakse Slovakkias kasutatavad searümpade liigitusmeetodid (teatavaks tehtud numbri K(2009) 6389 all)

27.8.2009   
            
            
               ET
            
            
               Euroopa Liidu Teataja
            
            
               L 224/11
            
         
      KOMISJONI OTSUS,
   20. august 2009,
   millega kinnitatakse Slovakkias kasutatavad searümpade liigitusmeetodid
   (teatavaks tehtud numbri K(2009) 6389 all)
   (Ainult slovakikeelne tekst on autentne)
   (2009/622/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Määruse (EÜ) nr 1234/2007 V lisa punkti B.IV alapunktis 1 on sätestatud, et searümpade liigitamise aluseks on tailihasisalduse hindamine hindamismeetoditega, mis põhinevad searümba ühe või mitme anatoomilise osa füüsilisel mõõtmisel ja on statistiliselt tõestatud. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Kõnealune statistiline viga on kindlaks määratud komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (2) artikli 23 lõikes 3.
            
         
               (2)
            
            
               Slovakkia on taotlenud komisjonilt luba kolme searümpade liigitusmeetodi kasutamiseks ning on esitanud proovidissekteerimiste tulemused määruse (EÜ) nr 1249/2008 artikli 23 lõikega 4 ette nähtud protokolli teises osas.
            
         
               (3)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud.
            
         
               (4)
            
            
               Seadmete ja liigitusmeetodite muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (5)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Slovakkias lubatakse searümpade liigitamiseks vastavalt määrusele (EÜ) nr 1234/84 kasutada järgmisi meetodeid:
   
               a)
            
            
               seade nimetusega „Two-point (Zwei punkte – ZP)” ja sellega seotud hindamismeetodid, mille üksikasjad on esitatud lisa 1. osas;
            
         
               b)
            
            
               seade nimetusega „Fat-O-Meater (FOM)” ja sellega seotud hindamismeetodid, mille üksikasjad on esitatud lisa 2. osas;
            
         
               c)
            
            
               seade nimetusega „Ultrafom 300 (UFOM)” ja sellega seotud hindamismeetodid, mille üksikasjad on esitatud lisa 3. osas.
            
         Artikkel 2
   Seadmete või hindamismeetodite muudatused ei ole lubatud.
   Artikkel 3
   Käesolev otsus on adresseeritud Slovaki Vabariigile.
   
      Brüssel, 20. august 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 299, 16.11.2007, lk 1.
   
      (2)  ELT L 337, 16.12.2008, lk 3.
   
      LISA
      
         SEARÜMPADE LIIGITUSMEETODID SLOVAKKIAS
      
      1.   OSA
      
         Two-point (Zwei Punkte – ZP)
      
      
                  1.
               
               
                  Searümpade liigitamiseks kasutatakse käsitsimeetodit nimetusega „Two-Point (Zwei Punkte – ZP)”.
               
            
                  2.
               
               
                  Meetodi puhul kasutatakse väikest joonlauda ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
               
            
                  3.
               
               
                  Rümba tailihasisaldus arvutatakse järgmise valemiga:
                  
                     ZP = 59,790 + 0,107 × M – 0,581 × F
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus (protsentides);
                           
                        
                              M
                           
                           
                              =
                           
                           
                              lihase paksus poolitatud rümba keskjoonel millimeetrites mõõdetuna lühimat ühendusjoont pidi nimmelihase (glutaeus medius) eesmise (koljupoolse) otsa ja selgrookanali ülemise (selgmise) seina vahel;
                           
                        
                              F
                           
                           
                              =
                           
                           
                              peki (sealhulgas kamara) paksus millimeetrites, mõõdetuna rümba poolitusjoonest keskset tuharalihast (musculus gluteus medius) katva peki kõige õhemas kohas.
                           
                        Valem kehtib 60–120 kilogrammi kaaluvate rümpade puhul.
               
            2.   OSA
      
         Fat-O-Meater (FOM)
      
      
                  1.
               
               
                  Searümpade liigitamiseks kasutatakse seadet nimetusega „Fat-O-Meater (FOM)”.
               
            
                  2.
               
               
                  Seade on varustatud kuuemillimeetrise diameetriga sondiga, milles on Siemens SFH 950 tüüpi fotodiood ja fotodetektor (tüüp SFH 960) ning mille mõõteulatus on 3–103 millimeetrit. Mõõtmistulemused teisendatakse hinnanguliseks tailihasisalduseks arvuti abil.
               
            
                  3.
               
               
                  Rümba tailihasisaldus arvutatakse järgmise valemiga:
                  
                     FOM = 61,213 + 0,152 × M – 0,624 × F
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus (protsentides);
                           
                        
                              M
                           
                           
                              =
                           
                           
                              lihase paksus millimeetrites, mõõdetuna 70 mm kaugusel rümba keskjoonest teise ja kolmanda viimase rinnalüli vahe kohalt;
                           
                        
                              F
                           
                           
                              =
                           
                           
                              peki (sealhulgas kamara) paksus millimeetrites, mõõdetuna samalt kohalt, kus lihase paksus.
                           
                        Valem kehtib 60–120 kilogrammi kaaluvate rümpade puhul.
               
            3.   OSA
      
         Ultrafom 300 (UFOM)
      
      
                  1.
               
               
                  Searümpade liigitamiseks kasutatakse seadet nimetusega „Ultrafom 300 (UFOM)”.
               
            
                  2.
               
               
                  Seade on varustatud 4 MHz ultrahelisondiga (Krautkrämer MB 4 SE). Ultrahelisignaal digiteeritakse, salvestatakse ja seda töödeldakse mikroprotsessori abil (tüüp Intel 80 C 32). Mõõtmistulemused teisendatakse hinnanguliseks tailihasisalduseks seadme Ultrafom abil.
               
            
                  3.
               
               
                  Rümba tailihasisaldus arvutatakse järgmise valemiga:
                  
                     UFOM = 64,436 + 0,073 × M – 0,742 × F
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus (protsentides);
                           
                        
                              M
                           
                           
                              =
                           
                           
                              lihase paksus millimeetrites, mõõdetuna 70 mm kaugusel rümba keskjoonest teise ja kolmanda viimase rinnalüli vahe kohalt;
                           
                        
                              F
                           
                           
                              =
                           
                           
                              peki (sealhulgas kamara) paksus millimeetrites, mõõdetuna samalt kohalt, kus lihase paksus.
                           
                        Valem kehtib 60–120 kilogrammi kaaluvate rümpade puhul.